Soundtrack: Η ταινία από τον τίτλο της και μόνο μας παραπέμπει σε άκουσμα κλασσικού πιάνου. Κατά τη διάρκεια της ταινίας, θα ακούσουμε μεγάλες συνθέσεις από τους Chopin, Beethoven, Bach αλλά και από τον Πολωνό πιανίστα Janusz Olejniczak. Μπορεί η ταινία να περιέχει σκληρές σκηνές, όμως αν επικεντρωθείς μόνο στη μουσική, έχεις την αίσθηση ότι βρίσκεσαι σε μια μεγάλη αίθουσα με άφθονο φως και μεγάλα μπαλκόνια με θέα. Κάπου σε μια γωνία βρίσκεται ένα μεγάλο πιάνο, στο οποίο κάθεται ένας μουσικός και κάνει τη σκηνή μαγική.